Talle dood ná vuurwerk-ontploffingBrandbestryders en reddingswerkers soek deur die puin. Foto; AP Photo/Eduardo Verdugo Volgens die goewerneur van dié land is 26 mense op die toneel dood en het drie mense later in hospitale aan hul beserings beswyk. Daar was glo soveel as 2 000 mense by die San Pablito-vuurwerkmark in Tultepec toe die ontploffing plaasgevind het. Die ontploffing het ook tot ŉ groot brand gelei. Dit is die derde ontploffing by die mark sedert 2005. Volgens berigte is huise naby die mark ook beskadig en is ŉ gebou naby die mark ontruim. Die ontploffing het glo in een van die stalletjies plaasgevind voordat die brand vinnig na die ander stalletjies versprei het. Daar is meer as 300 stalletjies by die mark.